《题金粟洞》
宋代·胡仲弓

名山洞府三十六，若拟帽峰犹未足。
有人曾此坐丹炉，有人曾此安碁避。
一朝悟道归去来，依旧紫云锁林屋。
武荣贾客来洛阳，手携尺书叩岩谷。
觌面亲逢吕洞宾，有眼不辨郑文叔。
功成行满欲度人，酬之遗以半升粟。
岂知粒粒皆金砂，一服可但能辟谷。
先嗔后喜来重寻，痴心才动隔山谷。
故老相传金粟仙，凌霄有塔苍标玉。
乾坤外物号无尘，凡夫到此懒著脚。
我来稽首问先生，若为乞得壶中药。
刀圭分与医国人，却入深山抱幽独。
先生道我亦不尘，且走千岩并万壑。
它时相过岳阳楼，定把奇书与君读。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。